wickkiey/tamil-wikipedia-markdown huggingface dataset:
# ரச்சேல் ராய்

**ரேச்சல் ஐரீன் ராய்** (Rachel Irene Roy பிறப்பு ஜனவரி 15, 1974) மற்றும் கலிபோர்னியாவின் ஏழாவது நாள் வருகை சபையின் உறுப்பினராக வளர்ந்தார். கடலோர உயர்நிலைப் பள்ளியில் பட்டம் பெற்றார். அவரது சகோதரர் ராஜேந்திர ராய் நியூயார்க்கில் உள்ள நவீன கலை அருங்காட்சியகத்தின் தலைமைத் திரைப்பட கண்காணிப்பாளராக உள்ளார். ராயின் தாய் டச்சுக்காரர் மற்றும் அவரது தந்தை சென்னையில் பிறந்த தந்தை வங்காள இந்தியர் ஆவார் . ராய் கொலம்பியா யூனியன் கல்லூரியில் சேர்ந்தார். தற்போது இது வாஷிங்டன் அட்வெண்டிஸ்ட் பல்கலைக்கழகம் என்று அழைக்கப்படுகிறது. பின்னர் இவர் நியூயார்க் சென்று அலமாரி ஒப்பனையாளராகப் பணியாற்றினார்.  

## தொழில் வாழ்க்கை
ரோகாவேரில், அவர் பெண்கள் மற்றும் குழந்தைகள் பிரிவுகளின் படைப்பு இயக்குநராக பதவி உயர்வு பெற்றார் மற்றும் அவரது வருங்கால கணவர் டாமன் டாசை அங்கு சந்தித்தார்.  2004 ஆம் ஆண்டில், ராய் அலங்கார சேகரிப்பை அறிமுகப்படுத்தினார்.  

2006 ஆம் ஆண்டின் தொடக்கத்தில், ராய் அமெரிக்க அலங்காரத் தொழிலில் இவரது பங்களிப்புக்காக பாலிவுட் தொழில் விருதைப் பெற்றார். 2007 ஆம் ஆண்டில், ராய் அமெரிக்காவின் அலங்கார ஆடை வடிவமைப்பாளர் குழுவில் சேர்க்கப்பட்டார். ஜூன் 2008 இல், *ஜோன்ஸ் ஆப்பரல் குழு ரேச்சல் ராய்* நிறுவனத்துடன் ஒரு கூட்டு முயற்சியை உருவாக்கியது.  

*டீன் வோக்கில்* இவரது பங்களிப்பிற்காக பரவலாக அங்கீகாரம் பெற்றார். இதன் 2009 ஆண்டு ஏப்ரல் மாத பதிப்பில் *ஹவ் டூ* எனும் தலைப்பில் ஒரு கொசுவட்டையினை வித்தியாசமாக வடிவமைத்துக் காட்டினார்.  

ஆகஸ்ட் 2009 இல், ராய் ரேச்சல் ரேச்சல் ராய் சேகரிப்பைத் தொடங்கினார், இது விளையாட்டு ஆடைகள், காலணிகள் மற்றும் ஆபரணங்களின் மலிவு பரவல் வரிசையினைக் கொண்டதாக இருந்தது."ரேச்சல் ரேச்சல் ராய்" சிட்டைப் பொருட்கள் அமெரிக்காவில் மேசி மற்றும் கனடாவில் உள்ள பேவில் பிரத்தியேகமாக கிடைக்கிறது. 2009 கோடையில், ராய் மற்றும் கிராமி விருது பெற்ற பிரித்தானிய பரப்பிசைப் பாடகி எஸ்டெல்லே, ராய்ஸ் டுவிட்டர் மூலம் தங்கள் ஒத்துழைப்பை ஸ்பிரிங் 2010 ரேச்சல் ரேச்சல் ராய் சேகரிப்பிற்கான நகைகளை வழங்குவதாக அறிவித்தனர்.  

### பிரபல வாடிக்கையாளர்கள்
வாடிக்கையாளர்களில் மிஷெல் ஒபாமா, டயான் சாயர், கேட் ஹட்சன், ஜெனிபர் கார்னர், கிம் கர்தாஷியன், இமான், லூசி லியு, ஷரோன் ஸ்டோன், டைரா பேங்க்ஸ், வெண்டி வில்லியம்ஸ் மற்றும் பெனலோப் க்ரூஸ் ஆகியோர் அடங்குவர் .  

## தனிப்பட்ட வாழ்க்கை
ரேச்சல் ராய் மற்றும் டாமன் டாசு 2004 ஆம் ஆண்டின் பிற்பகுதியில் அல்லது 2005 ஆம் ஆண்டின் முற்பகுதியில் திருமணம் செய்துகொண்டனர் இந்தத் தம்பதியினருக்கு இரண்டு மகள்கள் உள்ளனர். அவர் 2009 இல் திருமண முறிவு கோரினார். பல நாட்களுக்குப் பிறகு, டாஷ் ரச்சேல் ராய் மீது வழக்குத் தொடர்ந்தார், அவர்கள் திருமணத்தின் போது அவர்கள் நிறுவிய அலங்கார நிறுவனமான ராயல் எட்டேனியா தொடர்பான நம்பகமான கடமைகள் மற்றும் பிற கோரிக்கைகளை மீறியதாகக் குற்றம் சாட்டினார்.
# அருணா கோரி


**அருணா கோரி** (*Aruna Kori*; பிறப்பு 15 மார்ச் 1973) ஓர் இந்திய அரசியல்வாதியும், சமூக சேவகரும் ஆவார். இவர்சமாஜ்வாதி கட்சியின் சட்ட மன்ற உறுப்பினரகாக உத்தரப் பிரதேசத்தில் பில்கார் தொகுதியை பிரதிநிதித்துவப்படுத்தினார். மேலும் இவர் உத்தரபிரதேச அரசின் பெண்கள் நல மற்றும் கலாச்சார அமைச்சராகவும் இருந்தார்.  

## அரசியல் வாழ்க்கை
கோரி சமாஜ்வாதி கட்சியில் தனது வாழ்க்கையைத் தொடங்கினார். தற்போது பிரகதிஷீல் சமாஜ்வாடி கட்சியின் தலைவராக இருக்கிறார். உத்தரபிரதேச பெண்கள் மற்றும் குழந்தைகள் நல மேம்பாட்டு அமைச்சராக இருந்த முதல் பெண்ணாவார்.கான்பூரில் உள்ள பில்காரில் இருந்து உத்தரப் பிரதேச சட்டமன்ற உறுப்பினராக முதல் முறையாக தேர்ந்தெடுக்கப்பட்டார்.  

உத்தரபிரதேசத்தின் 48 அமைச்சர்கள் கொண்ட சபையில் அருண் குமாரி கோரி, ஒரே பெண் அமைச்சராக இருந்தார். பெண்கள், நல்வாழ்வு மற்றும் கலாச்சாரம் ஆகிய துறைகள் இவரிடம் ஒப்படைக்கப்பட்டன.  

## பெயர் குழப்பம்
இருப்பினும், இவரது பெயர் குறித்து குழப்பம் உள்ளது. இவருடைய சரியான பெயரான அருண்குமாரி கோரி என்ற சரியானபெயரில் இல்லாமல் அருணா கோரியாக பதவிப்பிரமாணம் செய்தார். "உண்மையில் என் பெயர் அங்கு அருணா குமாரி என்று பதிவாகி இருந்தது. பதவிப்பிரமாணம் செய்யும் போது கூட அது அருணா குமாரி என்று குறிப்பிடப்பட்டது, அதனால்தான் நான் அருணா குமாரி என்று கையெழுத்திட்டு சத்தியம் செய்தேன்" என்கிறார் அருண்குமாரி கோரி.  

இது இவருடைய பெயரைப் பற்றியது மட்டுமல்ல. வயது குறித்து ஒரு குழப்பமும் இருக்கிறது. 2007இல் தேர்தலில் போட்டியிடும் போது, தேர்தல் ஆணையத்திற்கு அளித்த வாக்குமூலத்தில் தனது வயது 35 என அறிவித்தார். 2012இல் இவர் தனது வயது 38 என்று குறிப்பிட்டார். இந்த குழப்பத்தை நீக்கி, "என் பிறந்த தேதி 1973 மார்ச் 11 ஆகும். 2007ஆம் ஆண்டு பிரமாணப் பத்திரத்தில் என் வயது 35 என யாரோ தவறாக எழுதியுள்ளனர்" எனக் கூறினார்.  

## அமைச்சரவை
சமாஜ்வாடி கட்சியின் ஒரு தலித் மற்றும் இளம் பெண் முகமாக இருப்பதால், இவர் சட்டத்திற்கு சரியாக பொருந்துகிறார். சமாஜ்வாடி கட்சி, மாற்றத்திற்கு உட்பட்டு, உத்தரபிரதேச முதலமைச்சர் அகிலேஷ் யாதவ் தனது அமைச்சரவை குழுவில் சேர்க்க முடிவு செய்தார்.  

இவர் மிகவும் இளமையாக இருந்தாலும், இவர் அரசியலுக்கு மூத்தவராகக் கருதப்படுகிறார். அகிலேஷ் தனது முதல் தேர்தலில் போட்டியிடுவதற்கு ஒரு வருடம் முன்பு இவர் தேர்தலில் போட்டியிட்டார். 26 வயதில், 1999 மக்களவைத் தேர்தலில் கட்டாம்பூரில் இருந்து சமாஜ்வாதி கட்சி வேட்பாளராக இருந்தார். தேர்தலில் கிட்டத்தட்ட 105 வாக்குகள் வித்தியாசத்தில் தோல்வியடைந்தார். இவர் பகுஜன் சமாஜ்வாதி கட்சியின் பியாரே லால் சங்வார் என்பவரால் தோற்கடிக்கப்பட்டார். இவர் 1,56,477 வாக்குகள் பெற்றார். பியாரே லால் சங்வார் 1,56,582 வாக்குகள் பெற்றார்.  

## தேர்தல்
2002 ஆம் ஆண்டில், கான்பூரின் தனித் தொகுதியான போக்னிபூரிலிருந்து 2002 சட்டமன்றத் தேர்தலில் போட்டியிட இவருக்கு கட்சி வாய்ப்பு அளித்தது. இவர் தனது நெருங்கிய போட்டியாளரான பகுஜன் சமாஜ் கட்சியின் நிர்மலா சங்க்வாரை கிட்டத்தட்ட 10 ஆயிரம் வாக்குகள் வித்தியாசத்தில் தோற்கடித்தார்.  

தனக்கு எதிராக குற்றவியல் பதிவு ஏதுமில்லாத அரசியல்வாதிகளில் இவரும் ஒருவர். 59 லட்சம் மதிப்புள்ள சொத்துகளை கொண்டிருந்தார். (இவரது பிரமாணப் பத்திரத்தில் அறிவிக்கப்பட்டபடி).
# இ. சுந்தரமூர்த்தி

**இ. சுந்தரமூர்த்தி** என்பவர் தமிழறிஞர், பேராசிரியர், எழுத்தாளர் மற்றும் எனப் பன்முக ஆற்றல் கொண்டவராவார்.  

## பிறப்பு
கோயம்புத்தூர் மாவட்டம் வெள்ளலூரில் 1942-இல் பிறந்தார்.  

## பணி
சென்னைப் பல்கலைக்கழகத்தில் தமிழ் மொழி, இலக்கியத்துறைகளில் தலைவர், பதிப்புத்துறைத்தலைவர் உள்ளிட்ட பல்வேறு நிலைகளில் 32 ஆண்டுகள் பணியாற்றியுள்ளார். டிசம்பர் 19 2001 முதல் டிசம்பர் 18 2004 வரை தஞ்சாவூர் தமிழ்ப் பல்கலைக்கழகத்தின் துணைவேந்தராகப் பணியாற்றியுள்ளார். செம்மொழி நிறுவனத்தில் 2008 முதல் 2014 வரை முதுநிலை ஆராய்ச்சியாளராக இருந்துள்ளார். இந்நிறுவனத்தின் துணைத்தலைவராக நியமிக்கப்பட்டுள்ளார்.  

## நூல்கள், கட்டுரைகள்
சுவடியியல், பதிப்பியல், இலக்கணம், நடையியல் எனப் பல துறைகளில் 70க்கும் மேற்பட்ட நூல்களை எழுதியுள்ளார்.  

## பயணங்கள்
தமிழாய்வுப் பணிகளுக்காக அமெரிக்கா, ஜெர்மனி, இலங்கை, மலேசியா உள்ளிட்ட நாடுகளுக்குச் சென்றுள்ளார். சிகாகோவில் நடைபெற்ற உலகத் தமிழாராய்ச்சி மாநாட்டில் ஆய்வுக்கட்டுரை வழங்கியுள்ளார்.
# பார்வதி கோஷ்



**பார்வதி கோஷ்** (*Parbati Ghose*) (பிறப்பு **சபாலா நாயக்** ; 28 மார்ச் 1933 - 11 பிப்ரவரி 2018) ஓர் இந்திய நடிகையும், திரைப்பட இயக்குநரும், திரைப்பட தயாரிப்பாளரும்ன் ஆவார். இவர் ஒடிசா மாநிலத்தைச் சேர்ந்த முதல் பெண் திரைப்பட தயாரிப்பாளராக இருந்தார்.  

## ஆரம்ப கால வாழ்க்கை
எட்டு உடன்பிறந்தவர்களில் ஒருவரான இவர், பிரித்தானிய இந்தியாவில் ஒடிசாவின் கட்டாக் மாவட்டத்தில் உள்ள மனசிங்கபட்டானாவில் 28 மார்ச் 1933 அன்று சபாலா நாயகராகப் பிறந்தார். இவரது தந்தை, வாசுதேவ் நாயக், , ஒரு முக்கிய புத்தக வெளியீட்டு நிறுவனமான மன்மோகன் அச்சகத்தை நடத்தி வந்தார். இவர், சனத் நளினி பெண்கள் மேல்நிலைப் பள்ளியில் பயின்றார். இவர் கேளுச்சரண மகோபாத்திரா, தயாள் சர்மா, சுரேஷ் ரௌத்ரே ஆகியோரின் கீழ் நடனக் கலைஞராகவும் பயிற்சி பெற்றார்.  

## தொழில்
பார்வதி, திரையில் நடிகையாக மாறுவதற்கு முன்பு அனைத்திந்திய வானொலியில் ஒரு குழந்தைக் குரல் நடிகராக தனது வாழ்க்கையைத் தொடங்கினார். இவர் 1949ஆம் ஆண்டு *ஸ்ரீ ஜெகன்னாத்* என்ற திரைப்படத்தில் நீலா மாதவ் கதாபாத்திரத்தின் குழந்தைக் கலைஞராக அறிமுகமானார். இவரது பெரிய வெற்றி 1953இல் வெளியான திரைப்படமான *அமரி கான் ஜுவா* என்ற படத்தின் மூலம் ( எங்கள் கிராமத்துப் பெண் ) வந்தது. அதில் இவர் முன்னணி பெண் நடிகையாக நடித்திருந்தார். சிறுவர் திருமணத்தின் சர்ச்சைக்குரிய நடைமுறையை ஆராய்ந்த இப்படம் இவருக்கு நேர்மறையான விமர்சனங்களையும் பெற்றுத் தந்தது.  

1956 ஆம் ஆண்டில், இவர் வெற்றிகரமான *பாய் பாய்*, என்ற ஒடியா மொழி திரைப்படத்தில் தனது வருங்கால கணவர், கௌர் பிரசாத் கோஷுடன் நடித்திருந்தார். கௌர் பிரசாத் இப்படத்தின் தயாரிப்பாளராகவும் இருந்தார். முன்னணி நடிகையாக இவரது திறமையை வெளிப்படுத்திய *பாய் பாய்*, இந்திய திரைப்படத் துறையில் இவரது புகழை பெரிதும் அதிகரித்தது. இது திரைப்பட இயக்கம் மற்றும் தயாரிப்பில் இவருக்கு ஆர்வத்தை ஏற்படுத்தியது. அதன் பின்னர் தனது கண்வர் தயாரிப்பில் 1959 இல் வெளியான *மா* என்ற படத்தில் தோன்றினார்.  

இவரும் இவரது கணவரும் சேர்ந்து *இலட்சுமி* (1962), *கா* (1965), *ஸ்த்ரீ*(1968) ஆகிய படங்களை தயாரித்தும், இணை இயக்குநராக இருந்தும், நடித்தும் இருந்தனர். இந்த மூன்று படங்களும் இயக்குனர்கள் மற்றும் தயாரிப்பாளர்களுக்கான பணிக்காக இவர்களுக்கு மூன்று தேசிய திரைப்பட விருதுகளை பெற்றுத் தந்தது. சில வருடங்கள் கழித்து, இவர் 1986ஆம் ஆண்டில் *சா மன அத குந்தா* என்ற படத்தை இயக்கியும் தயாரித்தும் இருந்தார். இவர் இந்தி மற்றும் பெங்காலி மொழியில் 'பிரஷ்னா' , 'சோபன்' போன்ற தொலைக்காட்சிப் படங்களிலும் பணியாற்றினார். மேலும் 1971இல் *சன்சார்* என்ற படத்திலும் தோன்றினார்.  

இயக்குநராகவும் தயாரிப்பாளராகவும் இருந்து 1998இல் வெளியான *சலபேகா* என்ற படம் இவரது கடைசித் திரைப்படமாகும்.  

## சொந்த வாழ்க்கை
1959 ஆம் ஆண்டில், இவர் கௌர் பிரசாத் கோஷ் என்பவரை மணந்தார். மேலும், இவரது புதிய மாமியாரால் வழங்கப்பட்ட பார்வதி என்ற பெயரை ஏற்றுக்கொண்டார்.  

பார்வதி 11 பிப்ரவரி 2018 அன்று தனது 84 வயதில் புவனேசுவரில் இறந்தார். இவரது இறுதிச் சடங்கை ஒடிசா மாநில அரசு, அரசு மரியாதையுடன் நடத்தியது. தேசிய திரைப்படத் துறைக்கு இவர் செய்த பங்களிப்புகளுக்காக ஒடிசாவின் முதல்வர் நவீன் பட்நாய்க் இறுதி அஞ்சலி செலுத்தினார்: "ஒடியா சினிமாவுக்கான இவரது பங்களிப்பிற்காக அவர் எப்போதும் நினைவுகூரப்படுவார். "
# ஆரு (பண்டைய எகிப்திய தொன்மவியல்)

**ஆரு** (**Aaru**) பண்டைய எகிப்திய தொன்மவியலில் இதனை **நாணல் புலம்** என்றும் அழைக்கப்படுகிறது. வாழ்வு, இறப்பு, மறுவாழ்வு மற்றும் பாதாளம் ஆகியவற்றுக்கு காரணமான எகிப்தியக் கடவுளான ஓசிரைஸ் ஆட்சி செய்யும் பரலோக சொர்க்கமாகும். இது நைல் நதி வடிநிலக் கடவுளான *கா* (ஆன்மாவின் ஒரு பகுதி) என விவரிக்கப்பட்டுள்ளது. பண்டைய எகிப்தியர்கள் ஆன்மா இதயத்தில் வாழ்கிறது என்று நம்பினர். எனவே, மரணத்தின் போது, இதயத்தை மட்டும் எடைபோடும் வழக்கம் ஏற்பட்டது. இறப்பிறகுப் பின் ஆன்மாக்கள் நாணல் வயல்களுக்கு நடுவில் அபாயகரமான பயணத்தைத் தொடங்குகிறது. இறப்பிறகுப் பின் ஆன்மாக்கள் ஆரு எனுமிடத்தில் என்றென்றும் மகிழ்ச்சியுடன் இருப்பார்கள்.  

தகுதியுள்ள ஆன்மாக்கள் ஆருவை அடைவதற்கு முன் ஒரு நீண்ட பயணத்தை மேற்கொண்டு பல ஆபத்துக்களை எதிர்கொள்கின்றன. இறந்தவர்களின் ஆன்மாக்கள் தொடர்ச்சியான வாயில்கள் வழியாக உள்ளே நுழைகிறது. வாயில்களின் சரியான எண்ணிக்கை ஆதாரங்களைப் பொறுத்து மாறுபடும்; ஆன்மாக்கள் ஆயுதம் ஏந்திய தீய பேய்களால் பாதுகாக்கப்படுவதாக விவரிக்கப்படுகிறது. ஆரு பொதுவாக சூரியன் உதிக்கும் கிழக்கில் உள்ளதாக கருதப்படுகிறது. பூமிக்குரிய நைல் நதி டெல்டாவின் எல்லையற்ற நாணல் வயல்கள் என விவரிக்கப்படுகிறது. நைல் நதியின் இந்த வடிநிலத்தீன் சிறந்த வேட்டை மற்றும் விவசாய நிலம், இங்குள்ள ஆன்மாக்கள் நித்தியமாக வாழ அனுமதிக்கிறது. இன்னும் துல்லியமாக சொல்வதாயின் ஆரு, நாணல் வயல்களில் மூடப்பட்டிருக்கும் தீவுகளின் வரிசையாகக் கருதப்பட்டது. இந்த ஆரு எனும் நாணல் வயல், ஓசிரைஸ் கடவுள் வசித்த பகுதி "பிரசாதங்களின் புலம்" என்று அழைக்கப்படுகிறது,  
## இதனையும் காண்க
- பண்டைய எகிப்தியர்களின் இறுதிச் சடங்கு நூல்கள்
- எகிப்திய மம்மியின் வாய் திறப்புச் சடங்கு
- கல் வண்டு
- உசாப்தி
- அன்கு
- சென் மோதிரம்
- நார்மெர் கற்பலகை
- இறந்தோர் நூல்
- நுழைவாயில்களின் நூல்
# அனு வர்தன்

**அனு வர்தன்** (*Anu Vardhan*) ஓர் இந்திய ஆடை வடிவமைப்பாளரும் தொழில்முனைவோரும் ஆவார். அறிந்தும் அறியாமலும் (2005),பட்டியல் (2006) பில்லா (2007) போன்ற பெரும் வெற்றி பெற்ற படங்களை இயக்கிய இயக்குநர் விஷ்ணுவர்த்தன் இவரது கண்வராவார். இவர்கள் திருமணத்துக்குப் பிறகு பல படங்களில் இணைந்து பணியாற்றுகின்றனர். தனது கணவர் படங்களில் இவர் முன்னணி நடிகர், நடிகைகளுக்கு ஆடை வடிவைப்பாளாராக இருக்கிறார். இவர், நடிகர் ரசினிகாந்து நடித்த கபாலி, கபாலி போன்ற படங்களில் ஆடை வடிமைப்பாளராக இருந்தார்.  

## தொழில்
சென்னை, இலயோலா கல்லூரியின் காட்சி தொடர்பாடல் பட்டதாரியான இவர் சிறந்த ஆடை வடிவமைப்பிற்கான மாநில விருது உட்பட பல விருதுகளைப் பெற்றவர். தனது குடும்ப நண்பர் சந்தோஷ் சிவனின் இயக்கத்தில் வெளிவந்த தி டெரரிஸ்ட் (1997) என்ற திரைப்படத்தின் மூலம் அனு வர்தன் திரையுலகில் முதலில் ஈடுபட்டார். இதில் இவர் ஆடை வடிவமைப்பு, திரைக்கதை உரையாடல் ஆகியவற்றிலும் பங்கு கொண்டிருந்தார். மேலும், ஆயிஷா தர்கர் என்ற படத்தின் முன்னணி கதாபாத்திரத்தின் நண்பராக படத்தில் தோன்றினார். அசோகா (2001) என்ற திரைப்படத்தில் முதன்மை ஆடை வடிவமைப்பாளராக மீண்டும் சிவனுடன் பணிபுரிந்தார். வரலாற்று காலம் குறித்த விரிவான ஆராய்ச்சிக்குப் பிறகு, இவர் 3ஆம் நூற்றாண்டு கால ஆடைகளை முன்னணி நடிகர்களான சாருக் கான் , கரீனா கபூர் ஆகியோருக்கான ஆடைகளைத் தயாரிக்க உதவினார். இயக்குநர்களான விஷ்ணுவர்தன், சிவா ஆகியோரது இயக்கத்தில் அவர்களுடன் ஒருங்கிணைந்து நடிகர் அஜித்குமாருடன் விரிவாக பணியாற்றியுள்ளார்.  

2016 ஆம் ஆண்டில், அனு வர்தன் கபாலியில் (2016) பணியாற்றினார், இவர் ரஜினிகாந்தை உயர்குடும்ப உடைகள் அணிந்த ஒருவராகவும் 1980களில் தோற்றமளிக்கும் தொழிலாளியாகவும் இரண்டு வெவ்வேறு தோற்றங்களில் வடிவமைத்தார். இத்திரைப்படம் மூலம் பெரும் பாராட்டுதல்களையும் ஏராளமான விருதுகளையும் பெற்றார். படத்தின் வெற்றி இயக்குநர் பா. ரஞ்சித் இரசினிகாந்துடனான தனது அடுத்த படமான காலாவில் (2018) இவரை ஒப்பந்தம் செய்ய தூண்டியது. இந்த படத்தில், அனு முதன்மையாக ஒரு கருப்பு கருப்பொருளுடன் குர்தாக்கள் மற்றும் லுங்கிகள் அணிந்து நடிகர்களை நடிக்க வைத்தார்.  

அனு தனது வேலையில் கைத்தறி தயாரிப்புகளை தவறாமல் பயன்படுத்துகிறார். குறிப்பாக விசுவாசம் (2019) படத்தில் நயன்தாராவுக்காக பட்டு-பருத்தி புடவைகளை வடிவமைத்தார். இவரது பாணியின் புகழ் இதேபோன்ற தயாரிப்புகளுக்கான தேவையைத் தூண்டியது. பிகில் (2019), தர்பார் (2020) ஆகிய படங்களில் நயன்தாராவுக்கு ஒத்த பொருட்களைக் கொண்ட ஆடைகளை இவர் தொடர்ந்து வடிவமைத்தார்.  

## தயாரிப்பு நிறுவனம்
இவரும் இவரது கண்வர் விஷ்ணுவர்தனும் சேர்ந்து "விஷ்ணு வர்தன் பிலிம்ஸ்" என்ற திரைப்படத் தயாரிப்பு நிறுவனத்தைத் தொடங்கினர். இந்நிறுவனம் மூலம் *பிங்கர்டிரிப்* என்ற ஒரு வலைத் தொடரை தயாரித்தனர். இதில் அக்சரா ஹாசன், அஸ்வின் ககுமனு, சுனைனா, காயத்ரி ஆகியோர் முக்கிய வேடத்தில் நடித்திருந்தனர். இப்படம் ஜீ5இல் நேரடியாக ஒளிபரப்பப்பட்டது. இது சமூக வலை தளங்களை பயன்படுத்துவோர் எதிகொள்ளும் பிரச்சனைகளை பேசியது.  

## தனிப்பட்ட வாழ்க்கை
அனு வர்தன் மூத்த தமிழ் நடிகர் என். எஸ். கிருஷ்ணனின் பேத்தி ஆவார். திரைப்பட இயக்குநர் விஷ்ணுவர்தன் இவரது கணவராவார். இவர்கள் சென்னை இலயோலா கல்லூரியில் சந்தித்து திருமணம் செய்து கொண்டனர். சந்தோஷ் சிவனின் "தி டெரரிஸ்ட்" (1997)படத்திலும் இணைந்து பணியாற்றினார்கள்.
# தருமராஜ் டி



தருமராஜ் டி (ஆங்கில மொழி: Dharmaraj T), நாட்டுப்புறவியல் மற்றும் தமிழ் பௌத்தம் சார்ந்து இயங்கும் ஒரு தமிழ் ஆராய்ச்சியாளர் மற்றும் எழுத்தாளர் ஆவார். நாட்டுப்புறவியல், தமிழ் பௌத்தம், அயோத்திதாசரியம், நாட்டார் வழக்கியல் உள்ளிட்ட துறைகளில் இருபத்தைந்து ஆண்டுகளுக்கும் மேலாகத் தொடர்ந்து இயங்கி வருபவர். இவர் மதுரை காமராசர் பல்கலைக்கழகத்தின் நாட்டுப்புறவியல் மற்றும் பண்பாட்டு ஆய்வுகள் துறையின் பேராசிரியர் மற்றும் தலைவர் ஆவார்.  ஜெர்மனியிலுள்ள கோட்டிங்கன் பல்கலைக்கழகத்திலும், டியூபிங்கன் பல்கலைக்கழகத்திலும் வருகைதரு பேராசிரியராகப் பணியாற்றியவர். இவர் எழுதிய 'அயோத்திதாசர்: பார்ப்பனர் முதல் பறையர் வரை' நூல் தமிழ்ச் சமூகத்தில் பல விவாதங்களை ஏற்படுத்தியது.  

### கல்வி
இவர் புனித சேவியர் கல்லூரியில் நாட்டுப்புறவியல் துறையில் 1990ஆம் ஆண்டு முதுகலை பட்டம் பெற்றார். ஜே. என். யூ. பல்கலைக்கழகத்தில் நாட்டுப்புறவியல் துறையில் 1997ஆம் ஆண்டு முனைவர் பட்டம் பெற்றார்.  

### எழுதிய நூல்கள்

- அயோத்திதாசர்: பார்ப்பனர் முதல் பறையர் வரை
- தமிழ் நாட்டுப்புறவியல்
- நான் ஏன் தலித்தும் அல்ல?
- இளையராஜா ஏன் முதல்வர் வேட்பாளர் இல்லை?
- உள்ளூர் வரலாறுகள்
- கலகக்காரர்களும் எதிர்க் கதையாடல்களும்
- கபாலி: திரைக்கதையும் திரைக்கு வெளியே கதையும்
# இரண்டாம் கிளியோபாட்ரா



சிற்பம்]]  
**இரண்டாம் கிளியோபாட்ரா** (**Cleopatra II** (பண்டைய கிரேக்கம்: Κλεοπάτρα;பிறப்பு:கிமு 185 &ndash;இறப்பு:கிமு 116/115) பண்டைய எகிப்தை ஆண்ட தாலமி வம்ச பார்வோன் ஐந்தாம் தாலமி - இராணி முதலாம் கிளியோபாட்ராவுக்கும் பிறந்தவர். இவரது சகோதரர்கள்/கணவர்கள் ஆறாம் தாலமி மற்றும் எட்டாம் தாலமி ஆவார். இவரது குழந்தைகள் ஏழாம் தாலமி மற்றும் மூன்றாம் கிளியோபாட்ரா ஆவார்.  

இவர் தனது முதல் கணவர்களும், சகோதரர்களுமான ஆறாம் தாலமி மற்றும் எட்டாம் தாலமியுடன் இணைந்து, கிமு 164 முதல் கிமு 116 வரை எகிப்தின் இணை ஆட்சியாளராக வரை இருந்தார்.  
## ஆட்சிக் காலம்
### முதல் இணை ஆட்சி (கிமு 175-131)
கிமு 176 இல் அவளது தாயான முதலாம் கிளியோபாட்ராவின் மரணத்தைத் தொடர்ந்து, இரண்டாம் கிளியோபாட்ரா, தனது முத்த சகோதரர் ஆறாம் தாலமியை மணந்தார். கிமு 170 முதல் கிமு 164 முடிய இரண்டாம் கிளியோபாட்ரா மற்றும் அவரது தம்பி எட்டாம் தாலமி எகிப்தின் இணை ஆட்சியாளர்களாக விளங்கினர். கிமு 145 இல் ஆறாம் தாலமி இறந்தார். ஆறாம் தாலமிக்கும், இரண்டாம் கிளியோபாட்ராவுக்கும் பிறந்த மகன் ஏழாம் தாலமியை, எட்டாம் தாலமி கொன்று எகிப்தின் அரியணை ஏறினார். இரண்டாம் கிளியோபாட்ரா தனது தம்பி எட்டாம் தாலமியை மணந்தார். கிமு 142 - 139க்கும் இடையில் எட்டாம் தாலமி, இரண்டாம் கிளியோபாட்ராவின் இளைய மகளான மூன்றாம் கிளியோபாட்ராவை மணந்தார்.  

### தனி ஆட்சி (கிமு 131-127)
இரண்டாம் கிளியோபாட்ரா கிமு 131-இல் எட்டாம் தாலமிக்கு எதிராக உள்நாட்டுக் கிளர்ச்சியை நடத்தி, எட்டாம் தாலமி மற்றும் மூன்றாம் கிளியோபாட்ராவை எகிப்திலிருந்து வெளியேற்றினார். கிளியோபாட்ரா கிமு 127 வரை எகிப்தை ஒரே ஆட்சியாளராக ஆட்சி செய்தார். அவர் ஒரு முறை சிரியாவுக்கு தப்பிச் செல்ல வேண்டிய கட்டாயம் ஏற்பட்டது, அங்கு அவர் தனது மகள் கிளியோபாட்ரா தியா மற்றும் அவரது மருமகன் டிமெட்ரியஸ் II நிக்கேட்டருடன் சேர்ந்தார்.  

### மூன்றாவது ஆட்சி (கிமு 124–116)
இரண்டாம் கிளியோபாட்ரா மற்றும் எட்டாம் தாலமி ஆகியோரின் பொது நல்லிணக்கம் கிமு 124 இல் அறிவிக்கப்பட்டது. இதன் பிறகு அவர் தனது சகோதரர் மற்றும் மகளுடன் சேர்ந்து எகிப்தை ஆட்சி செய்தனர். கிமு 116-இல் எட்டாம் தாலமி இறந்தார். இரண்டாம் கிளியோபாட்ரா தனது இறுதி காலத்தில், மூன்றாம் கிளியோபாட்ராவின் மகன் ஒன்பதாம் தாலமியிடம் எகிப்தின் ஆட்சியை ஒப்படைத்து விட்டு அலெக்சாந்திரியாவில் தங்கி, கிமு 116/115-இல் மறைந்தார்.  

## இதனையும் காண்க
- பண்டைய எகிப்திய அரசிகள்
# அனு சௌத்ரி


**அனு சௌத்ரி** (*Anu Choudhury*) (பிறப்பு 30 ஆகத்து 1979) ஓர் முன்னணி இந்திய நடிகையாவார். இவர் 65க்கும் மேற்பட்ட படங்களில் நடித்துள்ளார். *மா கோஜா பயானி என்ற* ஒடியா படம் இவரது முதல் அறிமுகமாகும்.  

## ஆரம்ப கால வாழ்க்கை
அனு புவனேசுவரத்தில் ஒடியத் திரைப்பட ஆசிரியரான ரபி சௌத்ரி-சௌதாமினி சௌத்ரி ஆகியோருக்குப் பிறந்தார். இவரது தந்தை ரபி சவுத்ரி திரைப்படங்களில் பணியாற்றும் ஒப்பனைக் கலைஞராகவும், படத் தொகுப்பாளரகவும் இருந்தார். எனவே அனு திரைப்பட பின்னணியில் இருந்து ஒரு பெண்ணாக திரையுலகை நன்கு அறிந்திருந்தார். புவனேசுவரத்தில் ரமா தேவி மகளிர் கல்லூரியில் மனையியலில் பட்டம் பெற்றார். ஒடிசா திரைப்படத் துறைக்கு வருவதற்கு முன்பு இவர் எப்போதும் ஒரு நடிகையாக இருக்க விரும்பினார். சிறு வயதிலேயே இவர் இரண்டு ஒடிசா திரைப்படங்களில் குழந்தை கலைஞராக நடித்தார். நடிகையாவதற்கு முன்பு இவர் தனது குழந்தை பருவத்தில் பல நடிகைகளுக்கு குரல் கொடுத்தார். புவனேசுவரில் உள்ள பிஜு பட்நாயக் கல்லூரியில் அறிவியல் பாடத்தில் தனது மேல்நிலைக் கல்வியை முடித்தார்.  

## தொழில்

### ஒடியா திரைப்படத் துறையில் தொழில்
அனு ஒரு குழந்தைக் கலைஞராக ஒடிசா திரைப்படங்களில் தனது வாழ்க்கையைத் தொடங்கினார். இவர் *பது நிருபமா* , *மமதா மகே முலா* ஆகிய இரண்டு திரைப்படங்களில் குழந்தைக் கலைஞராக மிகச் சிறிய பாத்திரங்களில் நடித்திருந்தார். ஒரு முன்னணி கதாநாயகியாக நடித்த இவரது வெளியாகி பெரும் வெற்றி பெற்றது. இவரது முதல் திரைப்படத்தில் பெரிய நட்சத்திரங்கள் இல்லை என்றாலும், இவரது முயற்சியால் இவர் அந்த காலத்தில் ரச்சநா பானர்ஜியுடன் ஒடிசா திரைப்படத்துறையில் போட்டியிட தகுதி பெற்றார். இவரது முதல் படத்திற்காக, சலாசித்ரா ஜகத் விருதில் சிறந்த நடிகைக்கான ஒடிசா மாநில திரைப்பட விருதைப் பெற்றார். அப்போதிருந்து, இவர் *பிஸ்வபிரகாஷ்* உட்பட பல படங்களில் நடித்தார். *பிஸ்வபிரகாஷில்* இவர் சர்வதேச அளவில் புகழ்பெற்ற நடிகை நந்திதா தாஸுடன் நடித்திருந்தார். இது இந்திய சர்வதேச திரைப்பட விழாவின் ஒரு பகுதியாகும்.  

### தெற்கு தொழிலில் தொழில்
அனு சவுத்ரி 2000 ஆம் ஆண்டில் சர்ச்சைக்குள்ளான "சுபவேலா" என்ற தெலுங்குத் திரைப்படத்தின் மூலம் தனது வாழ்க்கையைத் தொடங்கினார். முதல் நாளில் படத்தின் பிரது கைப்பற்றப்பட்டது என்று ஒரு வதந்தி பரவியது., தெலுங்கு வெளியீட்டிற்கு அசாதாரணமாக ஒரே ஒரு திரையரங்கில் ஏன் வெளியிடப்பட்டது என்று அனைவரும் ஜூலியா ராபர்ட்ஸ் ஆகியோர் நடித்த ரன்வே பிரைடு என்ற ஹாலிவுட் படத்தின் தழுவலாகும். ஹாலிவுட் பதிப்பு பாக்ஸ் ஆபிஸில் நல்ல வியாபாரம் செய்தது. ஆனால் இந்த டோலிவுட் பதிப்பு சந்தேகத்திற்குரிய தொடக்கத்துடன் இருந்தது. ஆனால் ஒரு வாரத்திற்குப் பிறகு இந்த திரைப்படம் அதிக எண்ணிக்கையிலான திரையரங்குகளில் வெளியிடப்பட்டது. மேலும், நல்ல வசூலையும் செய்தது.  

*முத்யம்* ,*மனசு தெலுசுகோ* போன்ற படங்களில் அனு சௌத்ரி தொடர்ந்து நடித்தார். ஆனாலும் இவர் தென்னிந்திய திரைப்படத் துறையில் பெரிய வெற்றியைப் பெறவில்லை.  

### பெங்காலி திரைப்படங்கள்
அனு தனது பெங்காலி திரைப்பட வாழ்க்கையை சூர்யா என்ற படத்தில் பிரசென்சித் சாட்டர்ஜியுடன் இணைந்து தொடங்கினார். சுவபன் சாகா இயக்கத்தில் இந்த படம் மிகப்பெரிய வெற்றியைப் பெற்றது. பின்னர் இவர் வங்காளத் திரைப்படத் துறையுடன் ஒன்றிணைந்து தொடர்ந்து *ராம் லக்ஷ்மன்*, *தாதர் ஆதேஷ்* போன்ற படங்களில் நடித்து வெற்றி பெற்றார் இவர் பிரசென்சித் சாட்டர்ஜி , ஜிஷு செங்குப்தா ஆகியோருடன் ஒரு அற்புதமான இணையை உருவாக்கினார்.
# அமல்பிரவா தாஸ்


**அமல்பிரவா தாஸ்** **, அமல் பிரபா தாஸ்** (Amalprava Das) என்றும் அழைக்கப்படும் ஒரு இந்திய சமூக சேவகர், காந்தியவாதி மற்றும் அசாமின் சரனியா ஹில்ஸில் உள்ள *கஸ்தூரிபா ஆசிரமத்தின்* நிறுவனர் ஆவார். இவர் பெண்களின் பொருளாதார மேம்பாட்டிற்காக பெண்களுக்கான சுய உதவிக் குழு மற்றும் தலித் மக்களின் சமூக வளர்ச்சிக்காக *கவுகாத்தி யுபக் சேவாதள்* என்ற ஒரு அரசு சாரா அமைப்பு ஆகியவற்றையும் நடத்தி வந்தார். இந்திய அரசு, 1954 ஆம் ஆண்டில் இவருக்கு இந்தியக் குடிமக்களுக்கு வழங்கப்படும் நான்காவது மிக உயர்ந்த விருதான பத்மசிறீ விருதினை இவரது சமூகப் பங்களிப்பிற்காக வழங்கி கௌரவித்தது. இத்தகைய விருதினை முதன் முதலில் பெற்றவர்கள் பட்டியலில் இவரும் ஒருவராவார்.1981 ஆம் ஆண்டில் இவர் ஜாம்னாலால் பஜாஜ் விருது பெற்றார். இந்திய அரசு இவருக்கு மீண்டும் கௌரவிக்கும் பொருட்டு பத்ம விபூசண் விருதினை வழங்க முன்வந்தது. இம்முறை இவர் இவ்விருதை ஏற்கவில்லை. இவரது தந்தை ஹரே கிருஷ்ணா தாஸ் மற்றும் தாய் ஹேமா பிரபா தாஸ் குறிப்பிடத்தக்க காந்தியவாதிகள் ஆவர். இவர் உள்ளூர் கல்வி நிறுவனங்களில் தனது பள்ளிப் படிப்பைத் தொடங்கினார். ஆனால், உள்ளூர் *காட்டன்* கல்லூரியில் சேர்க்கை மறுக்கப்பட்டது. பின்னர் கல்லூரிப் படிப்பிற்காக கல்கத்தாவில் உள்ள பெதுன் கல்லூரிக்குச் செல்ல வேண்டியிருந்தது. பின்னர் இவர் ஸ்காட்டிஷ் சர்ச் கல்லூரியில் சேர்ந்தார். இவர் வேதியியலில் இளங்கலைப் பட்டம் (BSc) மற்றும் பயன்பாட்டு வேதியியலில் முதுகலைப் பட்டம் (MSc) பெற்றார். இதன் மூலம், அறிவியலில் முதுகலைப் பட்டம் பெற்ற முதல் அசாம் பெண்மணி ஆனார். மருத்துவ படிப்பில் பட்டயச்சான்று பெறுவதற்காக தனது படிப்பைத் தொடர்ந்தார். பிரித்தானியர் நடத்தும் காட்டன் கல்லூரியில் கற்பிக்கும் வேலையை தேசபக்தி காரணங்களை காரணம் காட்டி மறுத்தார்.  

1934 ஆம் ஆண்டில் இந்திய விடுதலை இயக்கத்தின் தலைவர் கவுகாத்திக்கு விஜயம் செய்தபோது அவரது வீட்டில் தங்கியபோது மகாத்மா காந்தியுடன் தொடர்பு கொள்ள தாஸுக்கு ஒரு வாய்ப்பு கிடைத்தது. இந்த சந்திப்பு இவரைப் பாதித்ததோடு மட்டுமல்லாமல் இவருடைய எதிர்கால முயற்சிகளுக்கு வழிகாட்டியது. இவர் மைத்ரி ஆசிரமத்தை (பின்னர் கஸ்தூர்பா ஆசிரமம் என மறுபெயரிடப்பட்டது) சரணியா ஹில்ஸில் உள்ள தனது தந்தைக்குச் சொந்தமான ஒரு சொத்தில் நிறுவினார். பின்னதாக, இந்த ஆசிரமம் கஸ்தூரிபா நினைவு அறக்கட்டளைக்கு வழங்கப்பட்டது. ஆசிரமத்தில் கிராமத்தில் உள்ள பெண்கள் குடிசைத் தொழில்களில் பயிற்சி பெற ஏற்பாடு செய்தார். இவ்வாறு பயிற்சி பெற்றதன் காரணமாக, கிராமத்துப் பெண்கள் பொருளாதார ரீதியாக தன்னம்பிக்கை பெறுவதற்கான வாய்ப்பினை ஏற்படுத்திக் கொடுத்தார் எனலாம். கிராம சேவிகா வித்யாலயா, கஸ்தூரிபா கல்யாண் கேந்திரா, கவுகாத்தி கடை மண்டலம், கவுகாத்தி யுபக் சேவாதள் மற்றும் அசாம் கோ-சேவா சமிதி போன்ற பல நிறுவனங்களையும் இவர் நிறுவினார். "ஆக்கப்பூர்வமான பணிகளில் மிகச்சிறந்த பங்களிப்பு" என்பதற்காக வழங்கப்பட்டது. பின்னர் இந்திய அரசு இந்தியக் குடிமக்களுக்கு வழங்கும் இரண்டாவது மிக உயர்ந்த விருதான பத்ம விபூசண் தருவதற்கு இவரைத் தேர்ந்தெடுத்தது. ஆனால், பொது மரியாதை மீதான அக்கறையின்மை காரணமாக இவர் அந்த விருதை நிராகரித்தார். இவரது வாழ்க்கை மற்றும் காலங்கள் 1986 ஆம் ஆண்டில் அவரது மறைவுக்குப் பிறகு வெளியிடப்பட்ட *ஒரு சுயசரிதைப் புத்தகத்தில் பதிவு செய்யப்பட்டுள்ளது.* அசாம் அரசாங்கத்தின் சமூக நலத் துறை, அவரது நினைவாக 2013 ஆம் ஆண்டு முதல் *அமல் பிரவா தாஸ் விருதினை* சமூக சேவையில் அர்ப்பணிப்பு மற்றும் சிறப்பான பங்களிப்பிற்காக வழங்கிவருகிறது. அமல்பிரவ தாஸின் வாழ்க்கையை சித்தரிக்கும் ஒரு ஆவணப்படம் தயாரிக்கும் பணியில் இத்துறை செயல்பட்டு வருகிறது.
# கேலிச்சித்திர வரைஞர்

**கேலிச்சித்திர வரைஞர்**, **வரைகதை கலைஞர்**, **ஏளன ஓவியம் வரைபவர்** அல்லது **வரைகதை ஓவியர்** (Cartoonist) என்பர் கேலிச் சித்திரம் மற்றும் வரைகதை போன்ற துறைகளில் வரைவதில் நிபுணத்துவம் பெற்ற ஒரு காட்சி கலைஞர் ஆவார். இவர்கள் தயாரிப்பின் ஒரு பகுதியாக கேலிச் சித்திர வேலையில் அனைத்து அம்சங்களையும் கையாளும் கலைஞர்காளாக மட்டுமே பங்களிப்பவர்கள்.  

கேலிச்சித்திர கலைஞர்கள் நூல், வரைகலை நாவல்கள், அரசியல் கேலிச்சித்திரங்கள், பயனர் வழிகாட்டி, சுவரொட்டி, சட்டை, புத்தகம், விளம்பரம், வாழ்த்து அட்டை, இதழ், நாளிதழ், நிகழ்ப்பட ஆட்ட அட்டைகள் போன்ற பல்வேறு துறை வடிவங்களில் வேலை செய்யலாம்.
# தானிப்பாடி, அரூர்


**தானிப்பாடி** (*Thanippadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பெரியபட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 80 கிலோமீட்டர் தொலைவிலும், அரூரிலிருந்து 35 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த கிராமத்தில் 93 குடும்பங்களும் 376 மக்களும் வசிக்கின்றனர். இதில் 184 ஆண்களும் 192 பெண்களும் அடங்குவர்.  

## மேற்கோள்
# அனன்யா பிர்லா


**அனன்யா பிர்லா** (*Ananya Birla*) (17 சூலை 1994) ஓர் இந்தியப் பாடகரும், பாடலாசிரியரும், தொழிலதிபரும் ஆவார்.  

2016இல் இவரது முதல் தனிப்பாடலில் இருந்து, இவர் 350 மில்லியனுக்கும் அதிகமான ஒருங்கிணைந்த பார்வையாளர்களை அடைந்தார். இவர் *சீன் கிங்ஸ்டன்*, *அஃப்ரோஜாக்*, *மூட் மெலடிஸ்* உள்ளிட்ட கலைஞர்களுடன் இணைந்து பணியாற்றினார். இந்தியாவில் ஆங்கில ஒற்றையர் பாடலில் பிளாட்டினம் நிலையை அடைந்த முதல் இந்திய கலைஞராவார். இவரது ஐந்து பாடல்கள் ஒற்றை பிளாட்டினம் அல்லது இரட்டை பிளாட்டினம் நிலையை அடைந்துள்ளது.  

2020 ஆம் ஆண்டில், லாஸ் ஏஞ்சலஸில் *மேவரிக் மேனேஜ்மென்ட்* நிறுவனத்தில் கையெழுத்திட்ட முதல் இந்தியர் ஆனார். "லெட் தெர் பீ லவ்" , "எவரிபடிஸ் லாஸ்ட்" போன்ற பாடல்களை வெளியிட்டு அமெரிக்க தேசிய முதல் 40 பாப் வானொலி நிகழ்ச்சியான *சிரியஸ் எக்ஸ்எம் ஹிட்ஸ்* இடம்பெற்ற முதல் இந்திய கலைஞரானார்.  

இந்தியாவில் கிராமப்புறங்களில் உள்ள பெண்களுக்கு சிறுநிதிகளை வழங்கும் சுதந்த்ரா சிறுநிதி நிறுவனத்தின் நிறுவனராவார். இவர் இகை ஆசை, எம்பவர் ஆகியவற்றின் நிறுவனரும் ஆவார் . அனன்யா தனது வேலை மற்றும் தொழில்முனைவிற்காக *இடி பனாக் டிரெண்ட்செட்டர்* 2016 இளம் வணிக நபருக்கான விருது உட்பட பல விருதுளைப் பெற்றுள்ளார். 2018இன் GQs மிகவும் செல்வாக்குள்ள இந்தியர்கள் ஒருவராகப் பட்டியலிடப்பட்டார்.  

2020 ஆம் ஆண்டில், இவர் மன ஆரோக்கியம், சமத்துவம், கல்வி, நிதி சேர்க்கை, காலநிலை மாற்றம் மற்றும் மனிதாபிமான நிவாரண முயற்சிகள் ஆகியவற்றை மேற்கொள்ளும் அனன்யா பிர்லா அறக்கட்டளையை ஆதரிக்கத் தொடங்கினார்.  

இவர் இந்தியத் தொழில் அதிபரும், ஆதித்யா பிர்லா குழுமத்தின் தலைவருமான குமார் மங்கலம் பிர்லாவின் மகளாவார்.  

## ஆரம்ப கால வாழ்க்கை
அனன்யா பிர்லா சிறு வயதிலேயே இசையில் ஆர்வம் கொண்டிருந்தார். தனது பதினோராவது வயதில் சந்தூர் இசைக் கருவியை வாசிக்கக் கற்றுக் கொண்டார். இவர் ஆக்சுபோர்டு பல்கலைக்கழகத்தில் பொருளாதாரம் மற்றும் மேலாண்மையில் தனது இளங்கலை பட்டம் படித்தார். ஆனால் பட்டப்படிப்பை முடிக்காமல் படிப்பை கைவிட்டார்.  

சமீபத்தில் இவர் ஏ. ஆர். ரகுமானுடன் இந்திய ஒலிம்பிக் அணிக்காக "இந்துஸ்தானி வழி" என்ற தலைப்பில் ஒரு மகிழ்ச்சியான பாடலை வெளியிட்டார்.  

### வணிக வாழ்க்கை
அனன்யா தனது 17 வயதில் சுதந்திரா சிறுநிதி நிறுவனத்தை நிறுவினார். இந்த அமைப்பு கிராமப்புற இந்தியாவில் உள்ள பெண் தொழில்முனைவோருக்கு சிறிய கடன்களை வழங்குகிறது. இவரது தலைமையின் கீழ், சுதந்திரா சிறந்த தொடக்கத்திற்கான தங்க விருதை வென்றுள்ளது.  

2016 ஆம் ஆண்டில், அனன்யா இகை ஆசையின் (Ikai Asai) நிறுவனராகவும் அதன் தலைமை நிர்வாக அதிகாரியாகவும் ஆனார். அதே ஆண்டு, *போர்ப்ஸ்* இவரை 'ஆசியாவின் கவனிக்கத்தக்க பெண்களில்' ஒருவராக அறிவித்தது.  

*குளோபல் சிட்டிசன்*, *அக்டோபர்ஃபெஸ்ட்*, *சன்பர்ன்*, போன்ர ஆசியாவின் மிகப்பெரிய மின்னணு இசை விழாவான ஆசியாவின் மிகப்பெரிய இசை நிகழ்ச்சிகளில் இவர் இசை நிகழ்ச்சிகளை நடத்தியுள்ளார். மேலும் *விஸ் கலீஃபா*வுடன் சுற்றுப்பயணமும் மேற்கொண்டார்.  

## சொந்த வாழ்க்கை
அனன்யா இந்தியாவின் ஆறாவது பணக்காரரும் ஆதித்யா பிர்லா குழுமத்தின் தலைவருமான குமார் மங்கலம் பிர்லா-நீரஜா பிர்லா ஆகியோரின் மூத்த குழந்தையாவார்.
# அமீதா சிங்



**அமீதா சிங்** (*Ameeta Singh*) (பிறப்பு 4 அக்டோபர் 1962 ) அமிதா குல்கர்னியாக பிறந்த இவர் இந்தியாவின் உத்தரப்பிரதேச மாநிலத்தைச் சேர்ந்த அரசியல்வாதி ஆவார். இவர் முன்பு தேசிய இறகுப்பந்தாட்ட வீரராக இருந்தார். இவர் அமேதி/சுல்தான்பூர் மாவட்டத்தில் உள்ள மாவட்டப் பேரூராட்சியின் தலைவராக இருந்துள்ளார். உத்தரப்பிரதேச சட்டமன்றத்தில் அமேதி சட்டமன்றத் தொகுதிக்கு மூன்று முறை சட்டமன்ற உறுப்பினராகவும் தேர்ந்தெடுக்கப்பட்டார். இவர் உத்தரப்பிரதேச மாநில அமைச்சராக இருந்துள்ளார். தற்போது தில்லி இறகுப்பந்தாட்டச் சங்கத்தின் தலைவராக உள்ளார். மேலும், தில்லி மாநிலத்திற்கான சர்வதேச போட்டியாளர்களை உருவாக்கும் நோக்கில் பணியாற்றுகிறார்  

இவர், நேரு-காந்தி குடும்பத்திற்கு நெருக்கமானவரும், அமேதியின் பாரதிய ஜனதா கட்சியைச் சேர்ந்த அரசியல்வாதியும் அமேதியின் முன்னாள் அரச குடும்பத்தின் தத்தெடுப்புமான சஞ்சய் சிங் என்பவரை மணந்தார்.  

## ஆரம்ப கால வாழ்க்கை
அமீதா சிங் 4 அக்டோபர் 1962 இல் பிறந்தார். இவர் 1970களில் இறகுப்பந்தாட்ட விளையாட்டில் தேசிய வாகையாளானார். 1984ஆம் ஆண்டில், இவர் தனது வெற்றிகரமான விளையாட்டு வாழ்க்கையில் பங்கெடுத்த மற்றொரு தேசிய வாகையாளரான சையத் மோடியை மணந்தார். 1988 இல் சையத் மோடி சுட்டுக் கொல்லப்பட்டபோது இவர்களின் திருமணம் முடிந்தது. நடுவண் புலனாய்வுச் செயலகம் அமீதாவும் சஞ்சயும் ஒரு உறவில் இருப்பதாகக் குற்றம் சாட்டியது. ஆனாலும், இவர்கள் அனைத்து குற்றச்சாட்டுகளிலிருந்தும் விடுவிக்கப்பட்டனர். இருப்பினும் அந்த நேரத்தில் சஞ்சய் இன்னும் திருமணம் செய்து கொண்டார். சஞ்சயின் முதல் மனைவி கரிமாவின் விவாகரத்துக்கு ஏற்பட்ட ஒரு சட்ட சவால் 1998இல் இந்திய உச்ச நீதிமன்றத்தால் தள்ளுபடி செய்யப்பட்டது. இருப்பினும் தம்பதியினர் தாங்கள் சட்டப்பூர்வமாக திருமணம் செய்ததன் மூலம் பிறந்த மூன்று குழந்தைகளைத் தவிர, சஞ்சய் அமீதாவின் மகளை சட்டப்படி தத்தெடுத்துள்ளார். சையத் மோடியின் இறப்புக்கு இரண்டு மாதங்களுக்கு முன்பு அமீதாவுக்கு மகள் பிறந்தார்.  

அமீதா 2003இல் பைசாபாத்தின் டாக்டர் ராம் மனோகர் லோஹியா அவத் பல்கலைக்கழகத்தில் பட்டம் பெற்றார். அதே நிறுவனத்திலிருந்து 2011இல் சமூகவியலில் முனைவர் பட்டம் பெற்றார்.  

## அரசியல் வாழ்க்கை
அமீத சிங் ஆகத்து 2000 மற்றும் பிப்ரவரி 2002க்கும் இடையில் அமேதி/சுல்தான்பூர் மாவட்டப் பேரூராட்சியின் தலைவராக இருந்தார். இவர் 2002ஆம் ஆண்டு உத்தரப் பிரதேச மாநில சட்டமன்றத் தேர்தலில் பாரதிய ஜனதா வேட்பாளராக அமேதி சட்டமன்றத் தொகுதியில் வெற்றி பெற்றார். மீண்டும் 2007 தேர்தலில், இந்த முறை இந்திய தேசிய காங்கிரசு கட்சி வேட்பாளராக வென்றார். 2002 தேர்தலின் போது இவரது கணவர் சஞ்சய் சிங் பாரதிய ஜனதா கட்சி அரசியல்வாதியாக இருந்தார். சஞ்சய் சிங் காங்கிரசில் தனது வாழ்க்கையைத் தொடங்கி, ஜனதா தளம் கட்சிக்கும் பின்னர் பாரதிய ஜனதா கட்சிக்கும் சென்றார். 2003 இல் மீண்டும் காங்கிரசுக்குத் திரும்பினார். சஞ்சய் தொழில்நுட்பக் கல்வி அமைச்சராகவும் இருந்தார்.  

2012 ஆம் ஆண்டில், நடந்த மாநில சட்டமன்றத் தேர்தலின் போது அமேதி தொகுதியில் காங்கிரசு வேட்பாளராக அமீதா நின்றார். இவர் சமாஜ்வாடி கட்சியின் காயத்ரி பிரஜாபதியிடம் தோற்றார். பின்னர், சுல்தான்பூர் மக்களவைத் தொகுதியில் இந்திய நாடாளுமன்றத்துக்கு 2014இல் நடந்த தேர்தலில் காங்கிரசு வேட்பாளராகப் போட்டியிட்டார். ஆனால் மூன்றாவது இடத்தையே பிடித்தார். பாஜகவின் வருண் காந்தி வெற்றியாளராக இருந்தார்.
# பெண்களுக்கான சர்வதேச அமைப்பு

**பெண்களுக்கான சர்வதேச அமைப்பு** (*விமன் ஃபார் விமன் இன்டர்நேசனல்* *Women for Women International* பெண்களுக்கான சர்வதேச அமைப்பு ) என்பது ஒரு இலாப நோக்கற்ற மனிதாபிமான அமைப்பாகும், இது போரில் உயிர் பிழைத்த பெண்களுக்கு நடைமுறை மற்றும் தார்மீக ஆதரவை வழங்குகிறது. பெண்களுக்கான சர்வதேச அமைப்பு போரில் பாதிக்கப்பட்ட பெண்களுக்கு ஒரு வருட கால திட்டத்தின் மூலம் போரின் அழிவுக்குப் பிறகு தங்கள் வாழ்க்கையை மீண்டும் கட்டமைக்க உதவுகிறது, இது நேரடி நிதி உதவி மற்றும் ஆலோசனைகளையும் மற்றும் தேவைப்பட்டால் வாழ்க்கைத் திறன்கள் (எ.கா., எழுத்தறிவு, எண்) பயிற்சி, உரிமை விழிப்புணர்வு கல்வி, சுகாதார கல்வி, வேலை திறன் பயிற்சி மற்றும் சிறு வணிக வளர்ச்சி பயிற்சியினையும் அளிக்கிறது.  

## வரலாறு
1993 ஆம் ஆண்டில், வுமன் ஃபார் வுமன் இன்டர்நேஷனல் நிறுவனம், கணவன் மற்றும் மனைவி, அம்ஜத் அதல்லா மற்றும் ஜெய்னாப் சல்பி ஆகியோரால் இணைந்து நிறுவப்பட்டது, அவர் ஈரான் - ஈராக் போரில் இருந்து தப்பியவர்.  

யுகோஸ்லாவியப் போர்களின் போது கற்பழிப்பு முகாம்களில் பெண்கள் படும் துன்பங்கள் மற்றும் சர்வதேச சமூகத்தின் செயல்பாடுகள் இன்மை அறிந்து அவர்கள் செயல்படத் தூண்டப்பட்டனர். போஸ்னியா மற்றும் ஹெர்சகோவினாவில் போரில் உயிர் பிழைத்த பெண்களுக்கு அமெரிக்காவில் புரவலர்களிடையே "*சிஸ்டர் - சிஸ்டர்*" இணைப்புகளை உருவாக்குவதன் மூலம் பெண்களுக்கான சர்வதேச அமைப்பு தனது செயல்பாடுகளைத் தொடங்கியது.  

இந்த நிறுவனத்தின் முதல் ஆண்டில், பெண்கள் எட்டு சர்வதேச பெண்களுடன் இணைந்து, சுமார் $ 9,000 நேரடி உதவியை விநியோகித்தனர். அந்த உதவிகளின் போது அந்த நிறுவனம் பல அனுபவத்தைப் பெற்றதால், எல்லாவற்றையும் இழந்த பெண்களுக்கு நிதி உதவி மட்டும் போதுமான பதில் அல்ல என்பதை அதன் ஊழியர்கள் புரிந்து கொண்டனர். போரில் இருந்து தப்பிப்பிழைத்த பெண்கள், குறிப்பாக விதவைகள், அனைத்தையும் இழந்தவர்கள், பெண்களாக தங்கள் உரிமைகள் மற்றும் திறன்களைப் பற்றிய புரிதலை வளர்த்துக் கொள்ள வேண்டும், சந்தைப்படுத்தல் திறன்களை வளர்த்துக் கொள்ள வேண்டும் மற்றும் நிலையான வருமானத்தை ஈட்ட ஒரு வழியைக் கண்டுபிடிக்க வேண்டும் என்ற கருத்து அவர்களிடையே வந்தது.  

2012 முதல் 2014 வரை, ஐக்கிய நாடுகளின் சிறுவர் நிதியம் உடன் நீண்டகால முன்னாள் நிர்வாகியான அப்சான் கான் பெண்களுக்கான சர்வதேச அமைப்பினை வழிநடத்தினார், அவர் தனது எழுத்துப் பணி மற்றும் கற்பித்தல் பணிக்கு நேரம் ஒதுக்க வேண்டிய காரணத்தினால் நிறுவனர் ஜைனாப் சல்பி விலகிய பின்னர் பெண்களுக்கான சர்வதேச அமைப்பு இன் முதல் புதிய தலைமை நிர்வாக அதிகாரி ஆனார். லாரி ஆடம்சு தற்போதைய தலைமை நிர்வாக அதிகாரியாக உள்ளார்.  

வாஷிங்டன், DC யை தலைமையிடமாகக் கொண்டு, பெண்களுக்கான சர்வதேச அமைப்பு லண்டன், இங்கிலாந்து மற்றும் ஜெர்மனியின் ஹாம்பர்க் மற்றும் பிற நாடுகளில் அதன் அலுவலகங்களை நிறுவியது: ஆப்கானிஸ்தான் (நிரல் ஆரம்பம் 2002); பொசுனியா மற்றும் எர்சகோவினா (1994); காங்கோ மக்களாட்சிக் குடியரசு (2004); ஈராக் (2003); கொசோவோ (1999); நைஜீரியா (2000); ருவாண்டா (1997); மற்றும் தெற்கு சூடான் (2006) . ஆகிய நாடுகளிலும் நிறுவனங்களை நிறுவியது  

2015 ஆம் ஆண்டு நிலவரப்படி, இந்த அரசு சார்பற்ற அமைப்பு போரினால் பாதிக்கப்பட்ட நாடுகளில் சுமார் 449,000 விளிம்பு நிலை பெண்களுக்கு உதவியுள்ளது.
# புல்ரேனு குகா


**புல்ரேனு குகா** (Phulrenu Guha, பெங்காலி : গুহ গুহ; பிறப்பு 13 ஆகஸ்ட் 1911) ஓர் இந்திய ஆர்வலர், கல்வியாளர் மற்றும் அரசியல்வாதி, இந்திய தேசிய காங்கிரசைச் சேர்ந்தவர் ஆவார். இவர் ஏப்ரல் 1964 முதல் ஏப்ரல் 1970 வரை மேற்கு வங்காளத்திலிருந்து இந்திய நாடாளுமன்றத்தின் மாநிலங்களவை உறுப்பினராக இருந்தார். இவர் 1967 முதல் 1969 வரை இந்திரா காந்தி அமைச்சகத்தில் சமூக நலத்துறை அமைச்சராக இருந்தார். இவர் 1984 இல் மேற்கு வங்கத்தின் கான்டை தொகுதியில் இருந்து இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார். இவருக்கு 1977 இல் பத்ம பூசண் விருது வழங்கப்பட்டது.  

## வங்காளத்தில் ஆரம்ப ஆண்டுகள்
குகா 13 ஆகஸ்ட் 1911 அன்று கல்கத்தாவில் துணை குற்றவியல் நீதிபதியான சுரேந்திரநாத் தத்தா மற்றும் சமூக ஆர்வலர் அபலாபலா தத்தா ஆகியோருக்கு மகளாகப் பிறந்தார். ஒரு முற்போக்கான குடும்பத்தில் வளர்க்கப்பட்டார்.இவரது குடும்பத்தினர் பாரம்பரியமாக சமூக சேவை செய்து வந்தனர். இந்தியப் பிரிவினையின் போது அரசாங்கத்தின் முடிவினை எதிர்த்து இவரது தந்தை தனது பதவியினை துறந்ததாக *எலோ மெலோ மோனே எலோ வில்* குறிப்பிட்டுள்ளார். இவரது சமூக சீர்திருத்த நடவடிக்கைகளால் பல முறை சிக்களுக்கு ஆளாகினார். இவளது தாய் அபலாபலாவும், குகா மீது குறிப்பிடத்தக்க தாக்கத்தை ஏற்படுத்தினார், தேசபக்தி மற்றும் எண்ணற்ற உணர்வுகளை இவருக்குள் ஊக்குவித்தார்.  

குகா கோகலே நினைவு பெண்கள் பள்ளி மற்றும் கல்கத்தாவில் உள்ள பிரம்மோ பெண்கள் பள்ளியில் சில ஆண்டுகள் படித்தார்,அசாமில் உள்ள பள்ளியில் *மெட்ரிகுலேஷன்* தேர்வில் தேர்ச்சி பெற்றார். அதைத் தொடர்ந்து, இவர் பாரிசலில் உள்ள பிரஜோமோகன் கல்லூரியில் இளங்கலைப் பட்டமும் , பின்னர் சர்வப்பள்ளி ராதாகிருஷ்ணனின் வழிகாட்டுதலின் கீழ் கல்கத்தா பல்கலைக்கழகத்தில் பெங்காலி இலக்கியம் மற்றும் தத்துவத்தில் முதுகலைப் பட்டமும் பெற்றார்.  

பாரிசாலில் இருந்த ஆண்டுகளில் இவர்மீது யுகந்தர் கட்சி தாக்கத்தை ஏற்படுத்தியது, தேசியத்தில் உறுதியாக இருந்தார். இங்குதான் இவர் தனது வருங்கால கணவர் பீரேசு சந்திர குகாவை சந்தித்தார், இவர் இளைய யுகந்தர் கட்சியில் சேர்ந்தார், மேலும் 1925 இல் கரிம வேதியியலில் முதுகலை அறிவியல் பட்டம் பெற்றார். புகழ்பெற்ற வேதியியலாளர்-தொழில்முனைவோர் பிரபுல்லா சந்திர ரே கீழ் வேலை செய்யத் தொடங்கினார். அதன்பிறகு, அரசியலில் தீவிரமாக ஈடுபடுவதற்கான இவரது ஆர்வத்திற்காக இவரது பெற்றோர் அரசியல் அறிவியலில் பட்டப் படிப்புக்காக லண்டன் *இசுகூல் ஆஃப் ஓரியண்டல் இசுட்டடிசுக்கு அனுப்பினர்.*  

## வெளிநாட்டு வாழ்க்கை
லண்டனில் இருந்தபோது, குகா இந்தியாவில் உள்ள சமூக-அரசியல் தகவல் தொடர்பினை அறிந்திருக்க தவறவில்லை மற்றும் இந்தியாவிலிருந்து வரும் கடிதங்கள் மற்றும் செய்தித்தாள்களை வைத்திருந்த கோவர் *ஸ்ட்ரீட்டை* தவறாமல் பார்வையிடுவதன் மூலம் தகவலகளை தெரிந்து வைத்திருந்தார். லண்டனில் இருந்து, இவர் இந்திய மற்றும் இலங்கை மாணவர்களின் கூட்டமைப்பின் பிராக் மாநாட்டில் கலந்து கொண்டார், கம்யூனிசத்தில் மிகுந்த ஆர்வம் கொண்டிருந்தார் மற்றும் பிரித்தானியாவின் அப்போதைய பொதுவுடைமைத் தலைவர் பென் பிராட்லியை சந்தித்தார். 1928 இல், பிரேசு இங்கிலாந்து சென்றபோது, குகா பாரிசில் சோர்போனில் சேர்ந்தார். பைரேஷ் லண்டன் மற்றும் கேம்பிரிட்ஜில் சர் ஜாக் டிரம்மண்ட் மற்றும் சர் பிரடெரிக் கௌலாண்ட் ஆப்கின்சுடன் வேலை செய்து உயிர்ச்சத்து கண்டுபிடிக்க உதவினார்.
# உரூகி சுபேரி

**உரூகி சுபேரி** (Roohi Zuberi) ஓர் இந்திய சமூக சேவகர், மூன்று தசாப்தங்களுக்கும் மேலாக பெண்களின் உரிமைக்காக போராடி வருகிறார். மற்றும் இந்திய தேசிய காங்கிரசுடன் இணைந்து பணியாற்றுகிறார் . இவர் அலிகார் முஸ்லிம் பல்கலைக்கழகத்தில் மூத்த அமைச்சரவை உறுப்பினராக பணியாற்றினார். பின்னர், துணைத் தலைவர் மற்றும் மாணவர் சங்கத்தின் தலைவராகவும் ஆனார்.  

## சாதனைகள்
பல்கலைக்கழக மாணவராக , இந்திய தேசிய மாணவர் சங்கத்தின் மாவட்டத் தலைவரானார். சுபேரி சிறுபான்மை உரிமைகளுக்காக குரல் கொடுப்பவராக இருந்தார். 1986 இல், இவர் வடக்கு மற்றும் மத்திய இந்தியா முழுவதும் பெண்கள் நல சங்கத்தை நிறுவினார் (महिला कल्याण समिति). இது ஏழைகளிடையே பெண்களின் உரிமைகளை வலுப்படுத்துகிறது, பெண்கள் மற்றும் சமூகத்தின் பலவீனமான பிரிவினருக்கு சட்ட மற்றும் தொழில் ஆலோசனை மற்றும் பயிற்சித் திட்டங்களை வழங்குகிறது மற்றும் குடும்ப வன்முறை வழக்குகளை இலவசமாக தீர்க்க உதவுகிறது.  

2000 ஆம் ஆண்டில், இவர் இந்திய தேசிய காங்கிரசு சார்பாக அலிகார் நகர முதல்வர் பதவிக்கு போட்டியிட்டார்.  

30 ஜனவரி 2014 அன்று, இவர் உத்தரப் பிரதேச காங்கிரஸ் நிர்வாகக் குழு உறுப்பினராக நியமிக்கப்பட்டார்.  

## கி குடும்பப் பின்னணி
உரூகி சுபேரி இந்தியாவின் உத்தரபிரதேசத்தில் உள்ள மரேரா குடும்பத்தைச் சேர்ந்தவர். இவரது தந்தை, மறைந்த திரு. பஷீர் மஹ்மூத் சுபேரி (வழக்கறிஞர்) (1921-1993) பிரித்தானியாவின் இந்தியப் பேரரசுக்கு எதிரான இந்திய விடுதலைப் போராட்டத்தில் கலந்து கொண்டவர் ஆவார்.இவர் ஒரு சமூக சேவகர், அரசியல்வாதி மற்றும் மரேரா நகராட்சி வாரியத்தின் தலைவராகவும் இருந்தார். இவரது வாழ்நாளில், இவர் தனது தனிப்பட்ட சொத்தின் பெரும்பகுதியை உள்ளூர் மக்களின் வளர்ச்சி மற்றும் நலனுக்காகக் கொடுத்தார். அரசு மருத்துவமனையான மரேராவில் உள்ள பிஎம் சுபேரி மருத்துவமனைக்கு இவரது பெயர் சூட்டப்பட்டுள்ளது.  

திருமதி. சுபெரி , மவுல்வி பஷீர் உத்தீனுடன் தொடர்புடையவர் இவர் தனது சொத்துக்கள் அனைத்தையும் 1888 இல் உத்தரபிரதேசத்தின் எட்டாவாவில் இஸ்லாமியா கல்லூரியை நிறுவுவதற்காக செலவிட்டார், *இது முஹம்மது ஆங்கிலோ-ஓரியண்டல் கல்லூரியைப்* போல மற்றொரு பல்கலைக்கழகத்தை நிறுவுவதற்கு ஒத்த முயற்சியாகும். இவர் காதி அணிந்த ஒரு காங்கிரசுக்காரர் மற்றும் மிகவும் மரியாதைக்குரிய காகிதமான அல்-பஷீரை வெளியிட்டார்.
# விஜய ராஜே சிந்தியா



**விஜய ராஜே சிந்தியா** (Vijaya Raje Scindia 12 அக்டோபர் 1919 - 25 ஜனவரி 2001), இயற்பெயர்: **லேகா திவ்யேஸ்வரி தேவி**. **குவாலியரின் ராஜமாதா** என்று பரவலாக அறியப்பட்டவர், ஒரு முக்கிய இந்திய அரசியல் ஆளுமை ஆவார். பிரித்தானியாவின் இந்தியப் பேரரசு காலத்தில் குவாலியரின் கடைசி ஆளும் மகாராஜா, சிவாஜிராவ் சிந்தியாவின் மனைவியாக, அவர் நிலத்தின் மிக உயர்ந்த அரச பிரமுகர்களில் ஒருவராக இருந்தார். பிற்கால வாழ்க்கையில், அவர் கணிசமான செல்வாக்குள்ள அரசியல்வாதியாக ஆனார் மற்றும் இந்திய நாடாளுமன்றத்தின் இரு அவைகளுக்கும் தேர்ந்தெடுக்கப்பட்டார். பல தசாப்தங்களாக, ஜன சங்கத்தின் தீவிர உறுப்பினராகவும், பாரதீய ஜனதா கட்சியின் இணை நிறுவனராகவும் இருந்தார்.  

## ஆரம்ப ஆண்டுகளில்
விஜய ராஜே சிந்தியா 1919 இல் இன்றைய மத்தியப் பிரதேசத்தில் உள்ள சாகரில், கோட்லா மாநிலத்தின் ( உ.பி. *) தாக்கூர்* மகேந்திர சிங்கின் மூத்த மகள் ஆவார். இவருக்கு லேகா திவ்யேஸ்வரி தேவி என்று பெயரிடப்பட்டது. அவளுடைய தந்தை மாகாண நிர்வாகத்தில் துணை மாவட்ட ஆட்சியராக இருந்தார். அவரது தாயார் நேபாள இராணுவத்தின் *முன்னாள் தளபதி ராஜா* கட்கா ஷம்ஷர் ஜங் பகதூர் ராணாவின் மகள் ஆவார்.  

லேகாவின் தாய்வழி தாத்தா, கட்கா ஷம்சர் ஜங் பகதூர் ராணா, இந்தியாவுக்கு நாடு கடத்தப்பட்டு, சாகரில் வசித்து வந்தார். சாகரில் தான் லேகா பிறந்தார். அவரது தாய்வழி தாத்தா பாட்டியின் வீட்டில் வளர்ந்தாள்.இளம் வயதில் தனது பாட்டியின் தாக்கத்தில் வளர்க்கப்பட்டார்.  

அவருடைய குடும்பம் பிரபுத்துவ மற்றும் அரச பரம்பரையைக் கொண்டிருந்தது ஆனால் அவர்கள் நாடுகடத்தப்பட்டனர். இந்த சூழ்நிலையில் லேகா ஒப்பீட்டளவில் சாதாரண வளர்ப்பையும் தரமான கல்வியையும் பெற்றார். ஆரம்பத்தில் அவர் வீட்டில் கல்வி கற்றார், பின்னர் பெனாரசின் வசந்தா கல்லூரி மற்றும் லக்னோவின் இசபெல்லா தோபர்ன் கல்லூரி இரண்டிலும் கல்வி கற்றார். இந்த காலகட்டத்தில் அவர் ஒரு பெண்கள் விடுதியில் தங்கியிருந்தார் மற்றும் மற்ற மாணவர்கள் வாழ்ந்ததைப் போலவே வாழ்ந்தார். இந்த காலகட்டத்தில், இந்திய சுதந்திர இயக்கம் உச்சத்தில் இருந்தது. ஏற்கனவே பாட்டியின் தாக்கத்தால் சிக்கனத்தை நோக்கி ஈர்க்கப்பட்ட லேகா வெளிநாட்டு பொருட்கள் மற்றும் துணிகளின் பயன்பாட்டை கைவிட்டார்.  

## தனிப்பட்ட வாழ்க்கை
பிப்ரவரி 1941 இல், தனது 22 வயதில், குவாலியரின் மகாராஜாவான சீவாசிராவ் சிந்தியாவை லேகா திருமணம் செய்து கொண்டார், இது இந்தியாவின் மிகப்பெரிய, பணக்கார மற்றும் மிக உயர்ந்த 21 சமஸ்தான மாநிலங்களில் ஒன்றாகும். பாரம்பரியத்தின்படி, தம்பதியரின் ஜாதகங்களின் பொருத்தத்தின் அடிப்படையில் லேகாவுக்கு ஒரு புதிய பெயர் தேர்ந்தெடுக்கப்பட்டது, மேலும் அவர் 'விஜயராஜே சிந்தியா' என்ற பெயரைப் பெற்றார்.  
## அரசியல்
விஜயராஜே 1957 ல் மத்திய பிரதேசத்தில் குணா மக்களவை தேர்தலில் இந்திய தேசிய காங்கிரசு சார்பாக போட்டியிட்டு வெற்றி பெற்றபோது தேர்தல் அரசியலில் தனது வாழ்க்கையினைத் துவங்கினார். ஐந்து ஆண்டுகளுக்குப் பிறகு, குவாலியரிலிருந்து காங்கிரசு சார்பாக போட்டியிட்டு வென்றார். பின்னர், அவர் காங்கிரசை விட்டு வெளியேறி 1967 இல் சுதந்திராக் கட்சியின் சார்பாக குணா தொகுதியில் போட்டியிட்டு வென்றார். அவர் பாரதிய ஜன சங்கத்தில் சேர்ந்தார் மற்றும் மாநில அரசியலில் பங்கேற்க மக்களவையில் இருந்து விலகினார். அவர் 1967 இல் ஜன் சங்க வேட்பாளராக மத்தியப் பிரதேசத்தில் கரேரா சட்டமன்றத் தொகுதியில் வெற்றி பெற்றார்.  

1992 டிசம்பரில் பாபர் மசூதி இடிக்கப்பட்டதைத் தொடர்ந்து, "நான் இப்போது வருத்தப்படாமல் சாகலாம், ஏனெனில் எனது கனவு நனவாகியது" என்று கூறினார்.
# பிரனீத் கௌர்

**பிரனீத் கௌர்** (Preneet Kaur பிறப்பு 3 அக்டோபர் 1944) ஓர் இந்திய அரசியல்வாதி ஆவார், அவர் இந்திய அரசாங்கத்தில் 2009 முதல் 2014 வரை வெளியுறவு அமைச்சகத்தில் மாநில அமைச்சராக பணியாற்றினார் பஞ்சாபின் 15 வது முதல்வராக இருந்த அமரீந்தர் சிங்கை அவர் திருமணம் செய்து கொண்டார். இவரது கணவரும் இந்திய தேசிய காங்கிரசு கட்சியில் சேர்ந்தார், மேலும் பாட்டியாலா தொகுதியில் இருந்து நாடாளுமன்ற தேர்தலில் போட்டியிட்டார். இவர் இந்தியப் பொதுத் தேர்தல், 1999, இந்தியப் பொதுத் தேர்தல், 2004, இந்தியப் பொதுத் தேர்தல், 2009 ஆகிய தேர்தல்களில் வென்றார் , ஆனால் 2014 தேர்தல்களில் தோல்வி அடைந்தார் மற்றும் 2019 இல் மீண்டும் வெற்றி பெற்ற்றார்.  

## பின்னணி மற்றும் தனிப்பட்ட வாழ்க்கை
பிரனீத் கவுர் இந்தியாவின் சிம்லாவில் ககலான் ஜாட் சீக்கிய குடும்பத்தில் பிறந்தார். அவர் இந்திய குடிமைப் பணி அதிகாரியான சர்தார் கியான் சிங் ககலான் மற்றும் சதீந்தர் கவுர் ஆகியோரின் மகள் ஆவார். கியான் சிங் ககலான் 1937 ஆம் ஆண்டில் இந்திய குடிமைப் பணியில் சேர்ந்தார், அந்த உயரடுக்கு நிர்வாகச் சேவையில் ஒரு இந்தியர் அனுமதிக்கப்படுவது மிகவும் அரிதாக இருந்தது. 1960 களில் பஞ்சாபின் தலைமைச் செயலாளர் உட்பட பல உயர் பதவிகளில் பணியாற்றினார். அவர் டிசம்பர் 2002 இல் இறந்தார். பிரீனீத் கவுருக்கு ஒரு சகோதரர், ஹிம்மத் சிங் ஐக்கிய நாடுகள் அவையில் பணிபுரிகிறார், மற்றும் ஒரு சகோதரி, கீதிந்தர் கவுர், அரசியல்வாதியும் முன்னாள் இந்தியக் காவல் பணி அதிகாரியுமான சிம்ரஞ்சித் சிங் மானை மணந்தார் . பிரனீத் கௌர் செயின்ட் பாடன் கல்லூரியில் படித்துக்கொண்டிருக்கும்போது சிம்லா இயேசுவின் கான்வென்ட் மற்றும் மேரி கல்லூரியில் பட்டம் பெற்றார் .  

அக்டோபர் 1964 இல், பிரனீத் கௌர் இந்திய பாரம்பரியத்தில் பெற்றோர்களால் ஏற்பாடு செய்யப்பட்ட திருமணத்தில் அமரீந்தர் சிங்கினை மணந்தார். இவரது கணவர் பஞ்சாப் மன்னர் அரசின் (பிரித்தானிய இந்தியா) மேனாள் ஆட்சியாளரின் பெயரளவு வாரிசாக இருந்தார் திருமணத்தின் போது இந்திய இராணுவத்தில் அதிகாரியாக பணியாற்றி வந்த அமரீந்தர் சிங், தனது தந்தைக்குப் பிறகு பட்டியாலாவின் மகாராஜாவாக 1974 இல் பதவியேற்றார், பின்னர் பிரணீத் கவுர் பாட்டியாலாவின் மகாராணி ஆனார். இராணுவத்தில் இருந்து விலகிய பிறகு, அமரீந்தர் சிங் தனது தந்தையினைப் பின்பற்றி அரசியலில் நுழைந்தார், அங்கு அவர் பெரும் வெற்றியைப் பெற்றார். அவர் 1980 இல் பாட்டியாலா தொகுதியிலிருந்து நாடாளுமன்றத்திற்கும், 1985, 1992 மற்றும் 2002 ஆம் ஆண்டுகளில் பஞ்சாப் மாநில சட்டமன்றத்திற்கும் தேர்ந்தெடுக்கப்பட்டார், மாநில அரசில் பல ஆண்டுகள் அமைச்சராக பணியாற்றினார். 2002 ஆம் ஆண்டில், அவர் முதல் முறையாக பஞ்சாப் முதல்வராக பதவியேற்றார் மற்றும் 2007 வரை முழு ஐந்து ஆண்டு காலத்திற்கு சேவை செய்தார். மார்ச் 2017 இல், அவர் மீண்டும் மாநில சட்டமன்றத் தேர்தலில் காங்கிரஸ் கட்சியை வெற்றிக்கு வழிநடத்தி, தற்போது இரண்டாவது முறையாக பஞ்சாப் முதல்வராக மீண்டும் பதவியேற்றார்.  

இந்தத் தம்பதியினருக்கு இரண்டு குழந்தைகள் உள்ளனர். ரனிந்தர் சிங் எனும் ஒரு மகனும் (பிறப்பு 1967) மற்றும் ஜெய் இந்தர் கவுர் எனும் மகளும் (பிறப்பு 1966) உள்ளனர். ரணீந்தர் சிங் ஒரு அரசியல்வாதி, அவர் நாடாளுமன்றம் மற்றும் மாநில சட்டசபை தேர்தல்களில் போட்டியிட்டார். அவர் ரிசுமா கவுரை திருமணம் செய்து கொண்டார்.
# செல்ஜா குமாரி



**செல்ஜா குமாரி** (Selja Kumari; பிறப்பு 24 செப்டம்பர் 1962) ஓர் இந்திய அரசியல்வாதி மற்றும் முேனாள் நாடாளுமன்ற உறுப்பினர் ஆவார் .இந்திய தேசிய காங்கிரசின் உறுப்பினரான இவர், மன்மோகன் சிங் பிரதமராக இருந்தபோது இந்திய அரசாங்கத்தில் சமூக நீதி மற்றும் அதிகாரமளித்தல் மற்றும் சுற்றுலாத் துறை அமைச்சராக இருந்தார்.  

செல்ஜா முதன்முதலில் 1991 ல் மக்களவைக்கு சிர்சா தொகுதியில் இருந்து தேர்ந்தெடுக்கப்பட்டார், இவர் 1996 தேர்தலில் வெற்றி பெற்றார். அம்பாலாவில் இருந்து 15 வது மக்களவைக்கு இவர் தேர்ந்தெடுக்கப்பட்டதைத் தொடர்ந்து, இவர் சமூக நீதி மற்றும் அதிகாரமளித்தல் அமைச்சராக நியமிக்கப்பட்டார். இந்த காலகட்டத்தில்தான் செல்ஜா இந்தியாவில் பெண்களின் உரிமைகள் மற்றும் புறக்கணிக்கப்பட்ட சமூகங்களின் உரிமைகள் ஆகியவற்றை மேம்படுத்துவதில் பணியாற்றினார்.  

செல்ஜா 2019 ஆம் ஆண்டு பொதுத் தேர்தலில் அம்பாலா தொகுதியில் போட்டியிட்டு தோல்வியுற்றார், அதைத் தொடர்ந்து மாநில அரசியலுக்கு திரும்பினார், அந்த ஆண்டின் பிற்பகுதியில் காங்கிரசுக் கட்சியின் அரியானா பிரிவின் தலைவராக தேர்ந்தெடுக்கப்பட்டார். இவர் 2014 முதல் 2020 வரை மாநிலங்களவை உறுப்பினராக இருந்தார்.  

## ஆரம்ப கால வாழ்க்கை
செல்ஜா குமாரி இந்திய தேசிய காங்கிரசின் அரசியல்வாதியாக இருந்த சவுத்ரி தல்பீர் சிங்கிற்கு 24 செப்டம்பர் 1962 அன்று பர்புவலா ஹிசாரில் பிறந்தார். புது தில்லியில் உள்ள ஜீசஸ் அண்ட் மேரி மாடப்பள்ளியில் படித்த இவர் பின்னர் பஞ்சாப் பல்கலைக்கழகத்தில் பயின்றார், அங்கு இவர் பட்டம் மற்றும் தத்துவவியலில் முதுகலைப் பட்டம் பெற்றார் .  

## அரசியல் வாழ்க்கை

### ஆரம்பகால தொழில் மற்றும் தேர்தல் அறிமுகம் (1990-2003)
செல்ஜா தனது அரசியல் வாழ்க்கையை மகிளா காங்கிரசில் அதன் தலைவராக 1990 இல் தொடங்கினார். பத்தாவது மக்களைக்கு 1991 ஆம் ஆண்டில் சிர்சா தொகுதியில் இருந்து தேர்ந்தெடுக்கப்பட்டார். இவர் நரசிம்மராவ் தலைமையிலான காங்கிரசு அரசில் மத்திய கல்வி மற்றும் கலாச்சார அமைச்சராக இருந்தார். 1996 அரியானாவில் காங்கிரஸ் படுதோல்வி அடைந்த போதிலும், இவர் 11 வது மக்களவைக்கு மீண்டும் தேர்ந்தெடுக்கப்பட்டார்.  

மார்ச் 2011 இல், பஞ்சா மற்றும் அரியானா உயர்நீதிமன்றத்தால் செல்ஜாவுக்கு "போலி, குற்றவியல் மிரட்டல், புனைவு மற்றும் குற்றச் சதி செய்தல்" என்று குற்றம் சாட்டப்பட்ட ஒரு மனு மீது அறிக்கை வழங்கப்பட்டது. மனுதாரர், வழக்கறிஞரான பிஎஸ் சகார், "மிர்ச்ச்பூர் வழக்கில் ஜாட் தலைவர்களுக்கு எதிராக பாம்மீகி சமூகத்தின் தலைவர்கள் மற்றும் உறுப்பினர்களைத் தூண்டுவதில் முக்கியப் பங்கு வகித்த செல்ஜா, வழக்கு விசாரணைக்கு அழுத்தம் கொடுத்து கையெழுத்திட கட்டாயப்படுத்தினார்" என்று குற்றம் சாட்டினார்.